En primerías, la fayena de meter-se a investigar y a parlar d'es dances ("bailes") que de Chistau y Bielsa es grans en heban vistos quan yeran chovens, se va fer con tiento, y bien poco a poco, talment como si vencesen es prechuicios que es viellos teneban, se van dir ganando la confianza suya ta que en pasar es tiempos tenesen una recopilación bien maja d'ixas cantas y d'ixes bailes que heban feto ya talment decadas que no s'heban vistos, como s'heban feto d'es tiempos d'antes.  L'esfuerzo, que en primerías heban feto només que una colla de poquetas mullers, se va dir ixamplando y va ganar-se mans nuevas que le metesen més empenta y el fesen dir creixendo, ta'l punto que han allegau ta'l repertorio actual, que el bailan quasi 40 personas (d'una población de 150) quan s'achunta la ocasión. L'actual asociación que se compone d'aquelas mullers, y tot el conchunto d'es nuevos bailadors que s'han incorporau en es zaguers anyos, s'ha feto El Corro d'es Bailes un motor que mira per las  tradicions chistabinas tant bonicas, y paset a paset, una da las mes importants formacions que llegan a exportar el folclore aragonés difuera de las buegas nacionals, perque ye de saber-se que han feto actuacions en no sólo que puestos diferents d'a cheografía espanyola como Badajoz, Lugo u Ebiza, sique tamién les n'ha fecho actuar n'es Países Baixos, Francia u encara Rusia, que s'ha de pensar qué leixos que ye ta una formación d'un lugar tan chicot.